ความอร่อยหลากสไตล์จาก เกาะฮอกไกโด
เพราะชื่นชอบอาหารญี่ปุ่น โดยเฉพาะความสดอร่อยจากเกาะฮอกไกโด สุทธิพงษ์ อัมพุช บิ๊กบอสเดอะมอลล์ กรุ๊ป จึงปิ๊งไอเดียจัดงาน The Mall Japan Discovery : Colors of Hokkaido โดยรวบรวมสุดยอดอาหาร ขนมหวาน และเบเกอรี่ต้นตำรับจากเกาะฮอกไกโด ประเทศญี่ปุ่น มาให้เหล่านักชิมได้ลิ้มรสความอร่อยแบบใกล้แค่เอื้อม,งานนี้บิ๊กบอสเดอะมอลล์ กรุ๊ป การันตีว่า แต่ละเมนูล้วนอร่อยระดับพรีเมียม เพราะได้คัดสรรวัตถุดิบชั้นเลิศนำมาผ่านกระบวนการผลิตอย่างพิถีพิถัน โดนใจเหล่าเจแปนนิสเลิฟเวอร์แน่นอน เมนูไฮไลต์ อาทิ อาหารทะเลสด เช่น ปูยักษ์ทาราบะ, หอยเชลล์, ข้าวหน้าซีฟู้ด, เนื้อวัวชิราโออิ ซึ่งเป็นเนื้อวัวดำคุณภาพดีที่มีความนุ่มละมุนจนโด่งดังไปทั่วโลก, รวมถึงขนมหวานและเบเกอรี่ อาทิ ชีสเค้กต้นตำรับจากร้านสนาฟเฟิล ชีสเค้กออร์แกนิก 1 ใน 7 ชีสเค้กชื่อดังที่ขึ้นชื่อเรื่องความนุ่มของเนื้อเค้กจากฮาโกดาเตะ พิถีพิถันเรื่องการผลิตและการคัดเลือกวัตถุดิบ นอกจากนี้ยังมี คุกกี้จิวเวลรี่สอดไส้แยมฮัสคัป ผลไม้ตระกูลเบอรี่ที่มีปลูกเฉพาะฮอกไกโด และ ยูมิมูชิ ซูเฟล่ ขนมสอดไส้รสผลไม้จากร้านพาทิสสิเย่ โมริโมโตะ ร้านเบเกอรี่ในตำนานของฮอกไกโด, ข้าวโพดเพียวไวท์ ที่สามารถทานได้ทั้งดิบๆ หาทานได้ยาก มีเฉพาะตามฤดูกาล ที่สำคัญปลูกได้เฉพาะในเกาะฮอกไกโดที่เดียวเท่านั้น และเมล่อนญี่ปุ่นหวานฉ่ำ, ราเมนสไตล์ฮอกไกโด จากร้านระดับมิชลิน สตาร์, ทาโกะยากิชื่อดัง, ไดฟุกุ, ขนมปลาไส้ถั่วแดงไทยากิ, ขนมมันหวานญี่ปุ่น ฯลฯ,ในงานยังมีการแสดงโชว์ของชนเผ่าไอนุ ชนพื้นเมืองเก่าแก่ของฮอกไกโด, การแสดงยักษ์ยูคิจิน, กลองไทโกะ, การแสดงเต้นโซรัน ให้ชมตลอดงาน พร้อมบูธแนะนำการท่องเที่ยวเกาะฮอกไกโด และเมืองอื่นๆ ทั่วประเทศญี่ปุ่น ระหว่างนี้ถึงวันที่ 22 ก.ย. ณ อีเว้นท์ ฮอลล์ ชั้นจี เดอะมอลล์ บางกะปิ.
เพราะชื่นชอบอาหารญี่ปุ่น โดยเฉพาะความสดอร่อยจากเกาะฮอกไกโด สุทธิพงษ์ อัมพุช บิ๊กบอสเดอะมอลล์ กรุ๊ป จึงปิ๊งไอเดียจัดงาน The Mall Japan Discovery : Colors of Hokkaido  
ทีมข่าวสตรี,อาหารญี่ปุ่น,เกาะฮอกไกโด,เดอะมอลล์ กรุ๊ป,สุทธิพงษ์ อัมพุช,ขนมหวาน,เบเกอรี่ต้นตำรับ,เดอะมอลล์ บางกะปิ,ข่าว,ข่าวสตรี,ไทยรัฐฉบับพิมพ์